Държавен вестник, бр. 61, 2014 г., стр. 31

БРОЙ  61	
Д Ъ Р Ж А В Е Н  В Е С Т Н И К 	
СТР.  31  
2. външни експерти, които отговарят на 
изискванията, определени в наредбата по 
чл. 45, ал. 1.
(5) Лицата по ал. 4 подписват декларация 
за конфиденциалност по образец, с която се 
задължават да не разпространяват предста­
вената им за извършване на оценките или 
признаване на докладите информация и да 
не я използват в своя полза или в полза на 
трети лица.
Чл. 47. Продуктите за растителна защита 
се произвеждат, пускат на пазара, търгуват, 
преопаковат, транспортират и съхраняват при 
условия и по ред, определени в наредба на 
министъра на земеделието и храните. 
Чл. 48. (1) Продукти за растителна защита, 
които не са разрешени за пускане на пазара и 
употреба, могат да се произвеждат, съхраняват 
и транспортират на територията на страната 
само в случаите по чл. 28, параграф 2, букви 
„в“ и „г“ от Регламент (ЕО) № 1107/2009.
(2) Произведените продукти за растителна 
защита по ал. 1 не се употребяват на тери­
торията на страната и се изнасят от нея най-
късно до 6 месеца преди изтичане на срока 
им на годност. 
(3) Производителите на продукти за рас­
тителна защита по ал. 1 уведомяват ЦУ на 
БАБХ за складовете, в които съхраняват 
произведените от тях продукти.
Чл. 49. (1) Производителите на продукти 
за растителна защита подават в ЦУ на БАБХ 
уведомление по образец за продуктите за 
растителна защита, които произвеждат на 
територията на страната. 
(2) Притежателите на разрешения за пус­
кане на пазара и употреба на продукти за 
растителна защита подават в ЦУ на БАБХ 
декларация по образец съгласно чл. 67, пара­
граф 3 от Регламент (ЕО) № 1107/2009.
(3) Лицата, които произвеждат, преопако­
ват, пускат на пазара и търгуват с продукти 
за растителна защита, водят и съхраняват 
документация съгласно чл. 67, параграф 1 от 
Регламент (ЕО) № 1107/2009.
(4) Лицата, които доставят продукти за 
растителна защита, предоставят информаци­
онен лист за безопасност на български език 
в съответствие с чл. 31 от Регламент (ЕО) 
№ 1907/2006 (REACH). 
(5) Лицата, които пускат на пазара продукти 
за растителна защита, разработват и прилагат 
система за блокиране и изтегляне от пазара 
на продукти за растителна защита. 
(6) Лицата, които пускат на пазара продук­
ти за растителна защита, и лицата, които 
преопаковат продукти за растителна защита, 
разработват и прилагат система за обратно 
изземване на празните опаковки от крайния 
потребител на продукти за растителна защита. 
(7) Системата по ал. 6 се разработва и 
прилага в съответствие със Закона за упра­
вление на отпадъците.
Чл. 50. (1) Българската агенция по без­
опасност на храните създава и поддържа база 
данни за пуснатите на пазара и съхранявани­
те на територията на страната продукти за 
растителна защита. 
(2) Българската агенция по безопасност на 
храните предоставя информация за рисковете 
и възможните остри и хронични последици 
за здравето на хората, неприцелните организ­
ми и околната среда вследствие употребата 
на продукти за растителна защита, както и 
относно използването на нехимични алтерна­
тиви. Информацията се публикува на интернет 
страницата на БАБХ.
(3) Българската агенция по безопасност 
на храните при поискване предоставя на 
Министерството на околната среда и водите 
и на Министерството на здравеопазването на­
лични данни за употребени в страната видове 
продукти за растителна защита. Данните се 
предоставят по области.
(4) Българската агенция по безопасност на 
храните участва в събирането на информация 
при провеждане на проучвания и проверки 
за употребени видове продукти за растителна 
защита на териториите на санитарно-охрани­
телните зони около водоизточници за питей­
но-битово водоснабдяване и водоизточници 
на минерални води, използвани за лечебни, 
профилактични и питейни и хигиенни нуж­
ди. Информацията се предоставя на Минис­
терството на околната среда и водите, на 
Министерството на здравеопазването или на 
техните териториални звена.
Чл. 51. Продуктите за растителна защита 
са негодни, когато:
1. срокът им на годност е изтекъл;
2. физичните, химичните или техническите 
им показатели, съставът им, видът на форму­
лацията или други техни характеристики не 
съответстват на одобрените при разрешаването 
и/или са с увредени опаковки или етикети.
Чл. 52. Забранява се вносът, въвеждането 
в страната, пускането на пазара или употре­
бата на:
1. неразрешени или негодни продукти за 
растителна защита;
2. продукти за растителна защита от лица, 
които не притежават разрешение за пускане 
на пазара и употреба.
Раздел ІІ
Съвет по продуктите за растителна защита
Чл. 53. (1) Към изпълнителния директор 
на БАБХ се създава Съвет по продуктите за 
растителна защита (СПРЗ), който е постоянно 
действащ консултативен орган по въпросите, 
свързани с продукти за растителна защита.